**Vejledning**

**Generel information**

Kvalifikationsordningens formål er at etablere en liste over kvalificerede virksomheder, der kan levere rådgivning, ingeniør- eller landinspektørydelser til Banedanmark indenfor ordningens fagområder.

Optagelse på kvalifikationsordningen er ikke ensbetydende med, at virksomheden er garanteret opgaver i Banedanmark regi.

Optagelse på ordningen medfører, at virksomheden kan blive inviteret til at afgive bud på konkrete opgaver inden for fagområderne omfattet af ordningen. Udvælgelsen blandt de på ordningen optagne virksomheder, der inviteres til at afgive bud, sker på baggrund af en konkret vurdering fra opgave til opgave.

Kvalifikationsordningen er tidsubegrænset og løber fra 08.02.2017 indtil Banedanmark vælger at lade kvalifikationsordningen ophøre.

Erklæringer til brug for ansøgning om optagelse på kvalifikationsordningen kan hentes på Banedanmarks hjemmeside www.bane.dk under fanen >>Erhverv<</>>Banedanmarks udbud<</>>Kvalifikationsordninger<<. Ansøgning om optagelse på ordningen kan af ansøger udfærdiges på sprogene dansk, svensk, norsk eller engelsk. Herudover kan eventuelt fortrykt materiale, standardbilag og offentlige erklæringer vedlægges på tysk eller fransk. Udbudsmaterialet vil normalt være på dansk. Endvidere skal tilbud normalt afgives på dansk, ligesom arbejdssproget i forbindelse med udførelse normalt vil være på dansk. I enkelte projekter kan sproget være engelsk.

I enkelte kontrakter kan det forekomme at Banedanmark indkøber delydelser på vegne af andre myndigheder.

**Krav**

Betingelser som de økonomiske aktører skal opfylde for at få adgang til ordningen:

Konsortiedeltagere/sammenslutninger af virksomheder skal hæfte solidarisk, direkte og ubegrænset for tilbud og opfyldelse af en tildelt kontrakt.

Det er en betingelse i henhold til ILO konvention nr. 94, at virksomheder, der arbejder for Banedanmark, sikrer deres ansatte løn- og arbejdsvilkår i overensstemmelse med danske vilkår, ligesom de skal sikre lignende forhold for virksomhedens eventuelle underleverandører.

Banedanmark forbeholder sig ret til at kræve indeståelse fra moderselskabet for opfyldelse af kontrakten.

En ansøgning om optagelse på kvalifikationsordningen for teknisk rådgivning og bistand består, udover ansøgningen, af det fælles europæiske udbudsdokument (European Single Procurement Document, ESPD’et) og eventuelle støtteerklæringer. Ansøger skal udfylde del II-VI i ESPD’et.  
For danske virksomheder henvises der endvidere til Konkurrence- og Forbrugerstyrelsens vejledning ”Det elektroniske ESPD – Sådan virker det”. Ansøger opfordres til at sætte sig grundigt ind i vejledningen.   
Banedanmark kan på ethvert tidspunkt under proceduren bede ansøger om at indsende dele af eller hele dokumentationen, jf. udbudslovens § 151, hvis det er nødvendigt for at sikre en korrekt afvikling af proceduren.

Det fælles europæiske dokument (ESPD’et) findes som en xml-fil. Xml-filen virker udelukkende sammen med Kommissionens elektroniske ESPD-tjeneste og kan kun åbnes derfra. Hvis man forsøger at åbne xml-filen ved at dobbeltklikke på filen, kommer der udelukkende koder frem. Filen skal derfor downloades på en computer, og denne kan efterfølgende åbnes via følgende link: <https://ec.europa.eu/tools/espd>   
For at åbne filen skal man som ansøger først vælge ”Jeg er en økonomisk aktør” og dernæst ”Importer ESPD”. Herefter uploader man xml-filen, der er downloadet på computeren.

Ansøgning om optagelse på kvalifikationsordningen skal i så kort form som muligt og med nummerering som anført nedenfor fremsendes sammen med oplysninger/dokumentation for følgende:

1) En **kort** beskrivelse af ansøgers virksomhed og organisation.

2) ESPD erstatter det tidligere skema for økonomiske oplysninger med ansøgers hoved- og nøgletal.

Af hoved- og nøgletal skal - udover omsætningen - soliditetsgraden, aktivernes omsætningshastighed, overskudsgraden, afkastningsgraden og egenkapitalens forrentning angives.

Ansøger skal have en omsætning på minimum. 10 mio. DKK i forbindelse med projektering og minimum 1 mio. DKK i forbindelse med fagtilsyn.

3) Bevis for relevant erhvervsansvarsforsikring.

4) Liste over de betydeligste referencer gennem de sidste 3 år med angivelse af omsætning på de enkelte opgaver, fagområder, tidspunkter for leverance samt estimeret omsætning på hvert fagområde. Referencer angives i ESPD’et eller vedlægges som liste til ansøgningen.

5) Beskrivelse af ansøgers kvalitets- og miljøledelsessystem samt arbejdsmiljøledelse, herunder beskrivelse af egenkontrol (kontrol af efterlevelse af ledelsessystemer, brug af forebyggelsesprincipper samt sikring af fornødne kompetencer og uddannelser etc.)

6) Bekræftelse på at ansøger er bekendt med ILO konvention nr. 94 og dennes betydning ved tildeling af kontrakter.

7) Bekræftelse på at relevante medarbejdere er fortrolige med danske standarder og europæiske standarder og harmoniseringsdokumenter for de afkrydsede fagområder.

8) Kortfattet redegørelse for faglige kvalifikationer hos de af ansøger ledende medarbejdere, der tænkes benyttet til projektering/tilsyn mv. indenfor de afkrydsede discipliner.

9) Oplysning om, hvilket teknisk udstyr/opmålingsinstrument/beregningssystem/edb-værktøjer ansøger råder over til løsning af projekteringsopgaver mv. indenfor de afkrydsede discipliner.

**K****ommentarer**

Ad 3) Ansøgningen skal vedlægges forsikringspolice eller forsikringscertifikat.Dækningsstørrelse og selvrisiko skal oplyses.

Ad 9) Det kræves, at ansøger råder over PC-udstyr og EDB-udstyr, som kan anvendes ved projektering. Data skal kunne overføres til Banedanmarks systemer. Se hertil Banedanmarks til enhver tid gældende ”Krav til tekniske data” og ”Krav til teknisk dokumentation”, som begge kan findes på [www.banedanmark.dk](http://www.banedanmark.dk) under fanen >>erhverv<<

**Skemaer**

|  |  |  |
| --- | --- | --- |
| **Discipliner** | **Rådgivning,**  **projektering, landinspektørarbejde**  **Afkryds** | **Fagtilsyn**  **Afkryds** |
| Anlægsarbejder (herunder, men ikke begrænset til, jord- og afvandingsarbejde inkl. forurenet jord, betonarbejde samt ledningsarbejde) |  |  |
| Konstruktioner i forbindelse med baneprojekter inkl. bro- og tunnelkonstruktioner samt perroner. |  |  |
| Sporanlæg |  |  |
| Stærkstrømsforsyningsanlæg |  |  |
| Kørestrømsanlæg (25kV, 50Hz, Ac og 1650V, Dc) |  |  |
| Sikringsanlæg (herunder signalanlæg) |  |  |
| Fjernstyring |  |  |
| Togkontrolsystemer |  |  |
| Transmission (LAN/WAN) |  |  |
| Telefoni |  |  |
| Radiosystemer |  |  |
| Publikumsinformationssystemer |  |  |
| SRO-anlæg samt mekaniske anlæg |  |  |
| Geotekniske undersøgelser |  | - |
| Landinspektørarbejde (herunder landmålings-, sporafsætnings- og matrikulære opgaver) |  | - |
| Miljøledelse og arbejdsmiljø, herunder arbejdsmiljøkoordinator. |  |  |
| Rådgivning ifm. jernbaneprojekter \* |  | - |
| Validering, herunder af ændringer og projekteringer af bl.a. konstruktioner |  |  |

\* herunder bl.a. rådgivning før projektering, rådgivning ifm. planlægning og andre ydelser i tilknytning hertil.

den

CVR nr.

(Underskrift og firmastempel)